# Aktivitet: KI-hjelp – en ærlig versjon

Hvordan kunne en vanskelig situasjon med bruk av KI blitt løst på en bedre måte? I denne oppgaven skal du skrive en alternativ versjon av én av de tre eksemplene: om Sara, Ali eller Emil (se nederst på arket).  
  
Du bestemmer hvordan hovedpersonen tenker, handler og kommuniserer – men målet er å vise hvordan man kan bruke KI på en ærlig, åpen og læringsfremmende måte.

## **Skriv en ny versjon av historien:**

- Hva kunne personen ha gjort annerledes?  
- Hvordan kunne de brukt KI på en åpen og ærlig måte?  
- Hvordan kunne de vist at de faktisk har lært noe?  
- Hvordan kunne læreren reagert på en god måte?

## **Tips:**

- Bruk kreativitet – men hold deg til det som kunne skjedd i virkeligheten  
- Vis med handling og tanker hvordan personen tar ansvar  
- Du kan gjerne bruke humor, alvor eller følelser – alt etter hva som passer til situasjonen

**Situasjonene:**

**Sara:**

Sara har fått i oppgave å skrive en analyse av en novelle. Hun har lest teksten selv og gjort notater, men sliter med å finne riktige ord og en god struktur. Hun bruker KI til å generere et utkast basert på notatene sine, og så redigerer hun teksten for å gjøre den mer personlig. Når hun leverer inn oppgaven, er mye av innholdet hennes eget, men KI har hjulpet henne med formuleringer og oppbygging.

**Ali:**

Ali skal holde en presentasjon om global oppvarming i naturfag. Han bruker KI til å finne fakta, lage en struktur og foreslå punkter han bør snakke om. Han omformulerer en del av setningene, men ellers bruker han KI-forslaget slik det er. Når han øver, merker han at han ikke helt forstår alle begrepene som er brukt. På selve presentasjonsdagen klarer han å huske det han har øvd inn, men hvis noen stiller spørsmål, har han vanskelig for å svare.

**Emil:**

Emil har fransk som fremmedspråk og får i lekse å skrive en kort tekst om helgen sin. Han skriver først en enkel versjon selv, men bruker KI til å gjøre teksten mer naturlig ved å be om forslag til forbedringer. KI foreslår flere endringer, blant annet mer avanserte setninger og i uttrykk han ikke har lært ennå. Han forstår stort sett hva som er endret, men kunne ikke ha skrevet det slik selv. Han leverer teksten uten å nevne at han har fått hjelp.